Բրիտանացի լրագրողներն ու քաղաքական մեկնաբաններն են ասում, որ երբեք ոչ Քամերոնի, ոչ Բրաունի այդքան հուզական ելույթներ չէին տեսել: Երկուսն էլ այնքան համոզիչ էին անցյալի իրենց վկայակոչումներում, երբ շոտլանդացիներին հիշեցնում էին, որ Քամերոնի բառերով. «Միացյալ Թագավորությունը եղել է եւ կա մեծագույն տերությունը երկրագնդի վրա, որին ուղղված են ողջ աշխարհի հիացական հայացքները, որն աշխարհին տվել է ժողովրդավարության օրինակը, վերացրել է ստրկությունը, իրականացրել արդյունաբերական հեղափոխությունը, հաղթել է ֆաշիզմին, եւ այդ ամենն արել են Մեծ Բրիտանիայի չորս ժողովուրդները միասին»: Ուրեմն ինչո՞ւ այդ փառահեղ անցյալի էջերը շրջել, ինչո՞ւ Շոտլանդիայի, Ուելսի, Իռլանդիայի եւ Անգլիայի փառահեղ միությունը քանդել: